ระเบียบวาระการประชุมสภาองค์การบริหารส่วนตำบลห้วยยั้ง

สมัยสามัญที่ 3 ครั้ง

ที่ 1/2566

วันที่ 9 สิงหาคม พ.ศ. 2566 เวลา 09.30 น.

ณ ห้องประชุมองค์การบริหารส่วนตำบลห้วยยั้ง

ระเบียบวาระที่ 1 เรื่องที่ประธานแจ้งให้ที่ประชุมทราบ

ระเบียบวาระที่ 2 เรื่องรับรองรายงานการประชุมสมัยสามัญที่ 2 ครั้งที่ 1/2566

วันที่ 23 มิถุนายน 2566

ระเบียบวาระที่ 3 เรื่องพิจารณา

3.1 การเสนอร่างข้อบัญญัติงบประมาณรายจ่ายประจำปีงบประมาณ 2567

ระเบียบวาระที่ 4 เรื่องเพื่อทราบ

4.1 รายงานสถานะทางการเงินประจำปี งบประมาณ 2566

และรายงานเงินสะสมประจำปีงบประมาณ พ.ศ.2566

4.2 ประกาศใช้แผนพัฒนาท้องถิ่น (พ.ศ.2566-2570) เพิ่มเติม ครั้งที่ 1/2566

และ ประกาศใช้แผนพัฒนาท้องถิ่น (พ.ศ.2566-2570) เปลี่ยนแปลง

ครั้งที่ 1/2566

รายงานการประชุมสภาองค์การบริหารส่วนตำบลห้วยยั้ง

สมัยสามัญที่ 3 ครั้งที่ 1/2565

วันที่ 9 สิงหาคม พ.ศ. 2566

เวลา 09.30 น.  
ณ ห้องประชุมสภาองค์การบริหารส่วนตำบลห้วยยั้ง

ผู้มาประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | | **ตำแหน่ง** | **ลายมือชื่อ** |
|
| 1 | นางน้ำส้ม | เกตุวงษ์ | ประธานสภาฯ อบต. |  |
| 2 | นายรำไพ | โมลาลาย | รองประธานสภาฯ อบต. |  |
| 3 | นายจรัญ | มาน้อย | ส.อบต.หมู่ที่ 2 |  |
| 4 | นายสมควร | หุ่นสิงห์ | ส.อบต.หมู่ที่ 5 |  |
| 5 | นายกวีน | ยอดโยม | ส.อบต.หมู่ที่ 6 |  |
| 6 | นางสาวรักเกล้า | หงษ์ยนต์ | ส.อบต.หมู่ที่ 7 |  |
| 7 | นางปาริชาติ | เกษี | ส.อบต.หมู่ที่ 8 |  |
| 8 | นายเหลี่ยง | พลยาง | ส.อบต.หมู่ที่ 9 |  |
| 9 | นายตั้ง | รอดกสิกรรม | เลขานุการสภาฯอบต. |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | | **ตำแหน่ง** | **ลายมือชื่อ** |
|
| 1 | นายขจรศักดิ์ | อินทพงษ์ | นายกองค์การบริหารส่วนตำบล |  |
| 2 | นายสมชาย | เกตุวงษ์ | รองนายก อบต. |  |
| 3 | นายอาริยะ | อินทพงษ์ | รองนายก อบต. |  |
| 4 | นางสาวอัจฉราวรรณ | พลเคน | เลขานุการนายก อบต. |  |
| 5 | นายประสิทธิ์ | มีบัว | รองปลัดองค์การบริหารส่วนตำบล |  |
| 6 | นางปรวรรณ | ไตรวาท | ผู้อำนวยการกองศึกษา |  |
| 7 | นายวรพจน์ | โพธิ์กาศ | ผู้อำนวยการกองช่าง |  |
| 8 | นางสุชาดา | ผิวอ่อนดี | ผู้อำนวยการกองคลัง |  |
| 9 | นางสาวรติกร | ฆะสันต์ | หัวหน้าสำนักปลัด |  |
| 10 | นางสาวคมคาย | สังคง | หัวหน้าฝ่ายบริหารงานทั่วไป |  |
| 11 | นายกิตติพงษ์ | แก้วดุสิต | นักวิเคราะห์นโยบายและแผนปฏิบัติการ |  |
| 12 | นายอนุวัตร | โพธิ์ประสาท | เจ้าพนักงานธุรการชำนาญงาน |  |
| 13 |  |  |  |  |
| 14 |  |  |  |  |
| 15 |  |  |  |  |
| 16 |  |  |  |  |
| 17 |  |  |  |  |
| 18 |  |  |  |  |
| 19 |  |  |  |  |
| 20 |  |  |  |  |
| 21 |  |  |  |  |

บัดนี้ที่ประชุมได้มาโดยพร้อมเพรียงแล้ว มีสมาชิกมาประชุมจำนวน 9 คน ลาประชุม - คน ครบองค์ประชุมแล้วเรียนเชิญประธานสภาองค์การบริหารส่วนตำบลห้วยยั้ง ได้จุดเทียนธูปบูชาพระพุทธ และกล่าวเปิดประชุมสภาองค์การบริหารส่วนตำบลห้วยยั้ง สมัยสามัญที่ 3 ครั้งที่ 1/2565 วันพุธที่ 9 สิงหาคม พ.ศ. 2566 ณ บัดนี้

เปิดประชุม เวลา 09.30 น.

**ระเบียบวาระที่ 1 เรื่องที่ประธานแจ้งให้ที่ประชุม**

* ไม่มี

**ระเบียบวาระที่ 2 เรื่องรับรองรายงานการประชุมสมัยสามัญที่ 2 ครั้งที่ 1/2566**

**วันที่ 23 มิถุนายน 2566**

ประธานสภาฯ ตามเอกสารรายงานการประชุมที่ได้สำเนาให้กับสมาชิกสภาฯ ทุกท่าน จำนวน 21

หน้า ซึ่งคณะกรรมการตรวจรายงานการประชุมได้ตรวจเรียบร้อยแล้วเมื่อวันที่ 23 มิถุนายน 2566 มีสมาชิกท่านใดจะแก้ไขข้อความอีกหรือไม่ ถ้าไม่มีดิฉันขอมติในการรับรองรายงานการประชุมสมัยสามัญที่ 2 ครั้งที่ 1/2566 วันที่ 23 มิถุนายน 2566 ขอมติด้วยค่ะ

ที่ประชุม มีมติเห็นชอบจำนวน 8 เสียง งดออกเสียง 1 เสียง (ประธานสภาฯ งดออกเสียง)

ระเบียบวาระที่ 3 **เรื่องเพื่อพิจารณา**

**3.1 การเสนอร่างข้อบัญญัติงบประมาณรายจ่ายประจำปีงบประมาณ 2567**

ประธานสภาฯ การเสนอร่างข้อบัญญัติงบประมาณรายจ่ายประจำปีงบประมาณ 2567

เนื่องจากบัดนี้ถึงห้วงเวลาที่จะดำเนินการจัดทำข้อบัญญัติงบประมาณรายจ่ายประจำปีงบประมาณ 2567 ซึ่งทางผู้บริหารองค์การบริหารส่วนตำบลห้วยยั้งได้เสนอร่างข้อบัญญัติงบประมาณรายจ่ายประจำปีงบประมาณ 2567 ให้สภาองค์การบริหารส่วนตำบลห้วยยั้งพิจารณา สำหรับการพิจารณาร่างข้อบัญญัติงบประมาณรายจ่ายประจำปีงบประมาณ 2567 นั้น ให้ถือปฏิบัติตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึงฉบับที่2 พ.ศ. 2554)

ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระแต่ที่ประชุมสภาจะสามารถอนุมัติวาระเดียวก็ได้

ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา

โดยให้ประธานสภาเป็นประธานคณะกรรมการแปรญัตติญัตติร่างข้อบัญญัติ

งบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

/-2- ข้อ 47...

-2-

ข้อ 47 ในการพิจารณาร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่น ประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้ ขอเชิญนายกองค์การบริหารส่วนตำบลห้วยยั้ง ให้รายละเอียดคำแถลงงบประมาณประกอบงบประมาณรายจ่ายประจำปีงบประมาณ พ.ศ. 2567 ด้วยค่ะ

นายก อบต. เรียนประธานสภาองค์การบริหารส่วนตำบลห้วยยั้ง ผมนายขจรศักดิ์ อินทพงษ์ นายกองค์การบริหารส่วนตำบลห้วยยั้ง บัดนี้ถึงเวลาที่ผู้บริหารองค์การบริหารส่วนตำบลห้วยยั้ง จะได้เสนอร่างข้อบัญญัติงบประมาณรายจ่ายประจำปีงบประมาณ พ.ศ. 2567 ต่อสภาองค์การบริหารส่วนตำบลห้วยยั้งอีกครั้งหนึ่ง ในโอกาสนี้ ผู้บริหารองค์การบริหารส่วนตำบลห้วยยั้ง จึงแถลงให้ท่านประธานสภาและสมาชิกทุกท่านได้ทราบถึงสถานการณ์คลัง ตลอดจนหลักการและแนวนโยบายในการดำเนินงานในปีงบประมาณ พ.ศ. 2567 ดังต่อไปนี้

สถานการณ์คลัง ในปีงบประมาณ พ.ศ. 2567 องค์การบริหารส่วนตำบล ได้ประมาณรายรับไว้ จำนวน 36,614,500.-บาท โดยในส่วนของรายได้ที่องค์การบริหารส่วนตำบลจัดเก็บเอง จะได้ปรับปรุงการจัดเก็บให้มีประสิทธิภาพยิ่งขึ้น และ ในส่วนของงบประมาณรายจ่ายได้กำหนดวงเงินรายจ่ายไว้ จำนวน 36,614,500.-บาท ซึ่งคาดว่าจะสามารถไปจัดทำบริการสาธารณะด้านต่างๆ ให้มีประสิทธิภาพยิ่งขึ้น ซึ่งการจัดทำงบประมาณขององค์การบริหารส่วนตำบลเป็นการจัดทำงบประมาณแบบสมดุล (รายรับเท่ากับรายจ่าย) นอกจากนั้นขณะนี้องค์การบริหารส่วนตำบลมีเงินสะสมคงเหลือ 59,740,769.27.-บาท ซึ่งประกอบด้วย เป็นเงินสะสมที่ใช้จ่ายได้ จำนวนเงิน 1,996,445.65-บาท และค่าเสื่อมราคาสะสม/สำรองตามระเบียบ จำนวน 57,744,323.62-บาท ซึ่งมีรายละเอียดตามที่ได้สำเนาแจกให้ท่านสมาชิกสภาองค์การบริหารส่วนตำบลห้วยยั้ง ซึ่งจะได้เปิดดูไปพร้อมๆกัน

คำแถลงงบประมาณ

ประกอบงบประมาณรายจ่ายประจำปีงบประมาณ พ.ศ. 2567

องค์การบริหารส่วนตำบลห้วยยั้ง

อำเภอพรานกระต่าย จังหวัดกำแพงเพชร

รายจ่าย จำนวนเงิน

งบกลาง 9,962,900

งบบุคลากร 15,268,920

งบดำเนินงาน 4,436,580

งบลงทุน 4,122,850

งบเงินอุดหนุน 2,823,250

/-3- งบรายจ่าย...

-3-

งบรายจ่ายอื่น 00

รวมจ่ายจากงบประมาณ 36,614,500

(รายละเอียดตามเอกสารร่างข้อบัญญัติงบประมาณรายจ่ายประจำปีงบประมาณ

พ.ศ. 2567) ครับ

ประธานสภาฯ ตามที่นายกองค์การบริหารส่วนตำบลห้วยยั้ง ได้แถลงร่างข้อบัญญัติงบประมาณรายจ่ายประจำปีงบประมาณ พ.ศ. 2567 ไปแล้ว มีสมาชิกสภาองค์การบริหารส่วนตำบลท่านใดประสงค์จะอภิปรายหรือไม่

ถ้าไม่มีสมาชิกสภาองค์การบริหารส่วนตำบลท่านใดประสงค์จะอภิปราย

ก็ขอมติที่ประชุมสภาองค์การบริหารส่วนตำบลห้วยยั้งว่าจะรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2567 นี้หรือไม่ ขอมติ

ที่ประชุมด้วยค่ะ

ที่ประชุม มีมติเห็นชอบรับหลักการ เวลา 12.20 น. จำนวน 8 เสียง งดออกเสียง 1 เสียง(ประธานสภาฯงดออกเสียง)

ประธานสภาฯ -ขณะนี้ได้เวลา 12.20 น. แล้ว เราจะพักรับประทานอาหารเที่ยงแล้วมาประชุมพิจารณาร่างข้อบัญญัติงบประมาณรายจ่ายประจำปี 2567 ในเวลา 13.15 น.ต่อค่ะ

เริ่มประชุม เวลา 13.15 น.

ประธานสภาฯ เมื่อที่ประชุมมีมติรับหลักการร่างข้อบัญญัติงบประมาณรายจ่ายประจำปีแล้ว

ก็จะดำเนินการตามระเบียบกระทรวงมหาดไทยว่าด้วยข้อบังคับการประชุม

สภาท้องถิ่น พ.ศ. 2547 ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกท้องถิ่นผู้ใดควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

การเสนอคำแปรญัตติให้อนุโลมใช้ตามแบบท้ายระเบียบนี้ ฯลฯ

ประธานสภาฯ ต่อไปเป็นการเลือกคณะกรรมการแปรญัตติ เชิญสมาชิกสภาเสนอชื่อผู้ที่เห็นสมควรเป็นคณะกรรมการแปรญัตติ คนที่ 1 ได้เลยค่ะ

นายสมควร หุ่นสิงห์ เรียนประธานสภาองค์การบริหารส่วนตำบลห้วยยั้ง กระผมนายสมควร หุ่นสิงห์

สมาชิกสภาองค์การบริหารส่วนตำบล หมู่ที่ 5 ขอเสนอ นางปาริชาติ เกษี

สมาชิกสภาองค์การบริหารส่วนตำบล หมู่ที่ 8 เป็นคณะกรรมการแปรญัตติ ครับ

/ประธนาน..

- 4 –

ประธานสภาฯ ขอสมาชิกสภาองค์การบริหารส่วนตำบล รับรองสองท่านค่ะ

นายกวีน ยอดโยม เรียนประธานสภาองค์การบริหารส่วนตำบลห้วยยั้ง กระผมนายกวีน ยอดโยม สมาชิกสภาองค์การบริหารส่วนตำบล หมู่ที่ 6 ขอรับรองครับ

นายจรัญ มาน้อย เรียนประธานสภาองค์การบริหารส่วนตำบลห้วยยั้ง กระผมนายจรัญ มาน้อย สมาชิกสภาองค์การบริหารส่วนตำบล หมู่ที่ 2 ขอรับรองครับ

ประธานสภาฯ มีสมาชิกองค์การบริหารส่วนตำบลท่านได้จะเสนอคณะกรรมการแปรญัตติคนที่ 1

อีกหรือไม่ ถ้าไม่มี ขอมติที่ประชุม

ที่ประชุม มีมติเห็นชอบจำนวน 8 เสียง งดออกเสียง 1 เสียง (ประธานสภาฯ งดออกเสียง)

ประธานสภาฯ ต่อไปเป็นการเลือกคณะกรรมการแปรญัตติ เชิญสมาชิกสภาเสนอชื่อผู้ที่เห็นสมควรเป็นคณะกรรมการแปรญัตติ คนที่ 2 ได้เลยค่ะ

นายเหลี่ยง พลยาง เรียนประธานสภาองค์การบริหารส่วนตำบลห้วยยั้ง กระผมนายเหลี่ยง พลยาง สมาชิกสภาองค์การบริหารส่วนตำบล หมู่ที่ 9 ขอเสนอนายกวีน ยอดโยม

สมาชิกสภาองค์การบริหารส่วนตำบล หมู่ที่ 6 เป็นคณะกรรมการแปรญัตติ ครับ

ประธานสภาฯ ขอสมาชิกสภาองค์การบริหารส่วนตำบล รับรองสองท่านค่ะ

นางปาริชาติ เกษี เรียนประธานสภาองค์การบริหารส่วนตำบลห้วยยั้ง ดิฉันนางปาริชาติ เกษี สมาชิกสภาองค์การบริหารส่วนตำบล หมู่ที่ 8 ขอรับรองค่ะ

นางสาวรักเกล้า หงษ์ยนต์ เรียนประธานสภาองค์การบริหารส่วนตำบลห้วยยั้ง ดิฉันนางสาวรักเกล้า หงษ์ยนต์ สมาชิกสภาองค์การบริหารส่วนตำบล หมู่ที่ 7 ขอรับรองค่ะ

ประธานสภาฯ มีสมาชิกองค์การบริหารส่วนตำบลท่านได้จะเสนอคณะกรรมการแปรญัตติคนที่ 2

อีกหรือไม่ ถ้าไม่มี ขอมติที่ประชุม

ที่ประชุม มีมติเห็นชอบจำนวน 8 เสียง งดออกเสียง 1 เสียง (ประธานสภาฯ งดออกเสียง)

ประธานสภาฯ ต่อไปเป็นการเลือกคณะกรรมการแปรญัตติ เชิญสมาชิกสภาเสนอชื่อผู้ที่เห็นสมควรเป็นคณะกรรมการแปรญัตติ คนที่ 3 ได้เลยค่ะ

นายจรัญ มาน้อย เรียนประธานสภาองค์การบริหารส่วนตำบลห้วยยั้ง กระผมนายจรัญ มาน้อย

สมาชิกสภาองค์การบริหารส่วนตำบล หมู่ที่ 2 ขอเสนอ นางสาวรักเกล้า หงษ์ยนต์ สมาชิกสภาองค์การบริหารส่วนตำบล หมู่ที่ 7 เป็นคณะกรรมการแปรญัตติ

ประธานสภาฯ ขอสมาชิกสภาองค์การบริหารส่วนตำบล รับรองรองสองท่านค่ะ

นายเหลี่ยง พลยาง เรียนประธานสภาองค์การบริหารส่วนตำบลห้วยยั้ง กระผมนายเหลี่ยง พลยาง

สภาองค์การบริหารส่วนตำบล หมู่ที่ 9 ขอรับรองครับ

นายสมควร หุ่นสิงห์ เรียนประธานสภาองค์การบริหารส่วนตำบลห้วยยั้ง กระผมนายสมควร หุ่นสิงห์ สมาชิกสภาองค์การบริหารส่วนตำบล หมู่ที่ 5 ขอรับรองครับ

ประธานสภาฯ มีสมาชิกองค์การบริหารส่วนตำบลท่านได้จะเสนอคณะกรรมการแปรญัตติคนที่ 3

อีกหรือไม่ ถ้าไม่มี ขอมติที่ประชุม

ที่ประชุม มีมติเห็นชอบจำนวน 8 เสียง งดออกเสียง 1 เสียง (ประธานสภาฯ งดออกเสียง)

/ประธาน...

-5-

ประธานสภาฯ มีสมาชิกสภาองค์การบริหารส่วนตำบล ท่านใดจะเสนออีกหรือไม่ค่ะ ถ้าไม่มีดิฉันขอมติที่ประชุมในการให้ความเห็นชอบการเลือกคณะกรรมการแปรญัตติ จำนวน 3 ท่าน ดังนี้

1.นางปาริชาติ เกษี สมาชิกสภาองค์การบริหารส่วนตำบล หมู่ที่ 8

2.นายกวีน ยอดโยม สมาชิกสภาองค์การบริหารส่วนตำบล หมู่ที่ 6

3.นางสาวรักเกล้า หงษ์ยนต์ สมาชิกสภาองค์การบริหารส่วนตำบล หมู่ที่ 7

ขอมติที่ประชุมด้วยค่ะ

มติที่ประชุม สมาชิกสภาองค์การบริหารส่วนตำบลห้วยยั้ง มีมติเห็นชอบเป็นเอกฉันท์ ตามที่เสนอจำนวน 8 เสียง งดออกเสียง 1 เสียง (ประธานสภาฯ งดออกเสียง) ขอให้คณะกรรมการแปรญัตติ ได้กำหนดระยะเวลาการแปรญัตติเพื่อให้สมาชิกที่ประสงค์จะแปรญัตติได้เสนอกับประธานคณะกรรมการการแปรญัตติต่อไปค่ะ

ประธานสภาฯ เมื่อได้คณะกรรมการแปรญัตติครบแล้วประธานสภาองค์การบริหารส่วนตำบลมอบให้เลขานุการสภาองค์การบริหารส่วนตำบลห้วยยั้ง เรียกประชุมคณะกรรมการแปรญัตติเพื่อประชุมเลือกประธานกรรมการ, กรรมการ และเลขานุการแปรญัตติ พร้อมปรึกษาหารือกำหนดระยะเวลาเสนอคำแปรญัตติค่ะ

ขอพักการประชุม 10 นาที เพื่อให้เลขานุการสภาองค์การบริหารส่วนตำบลห้วยยั้ง เรียกประชุมคณะกรรมการแปรญัตติเพื่อประชุมเลือกประธานกรรมการ, กรรมการ และเลขานุการแปรญัตติ พร้อมปรึกษาหาหรือกำหนดระยะเวลาเสนอคำแปรญัตติค่ะ

ประธานสภาฯ เริ่มการประชุมต่อ

ขอให้คณะกรรมการแปรญัตติได้กำหนดระยะเวลาเสนอคำแปรญัตติค่ะ

นายกวีน ยอดโยม เรียนประธานสภาองค์การบริหารส่วนตำบลห้วยยั้ง กระผมนายกวีน ยอดโยม

สมาชิกสภาองค์การบริหารส่วนตำบล หมู่ที่ 6 ดำรงตำแหน่ง คณะกรรมการ

แปรญัตติที่ประชุมสภาองค์การบริหารส่วนตำบลห้วยยั้งได้สอบถามเพื่อกำหนดระยะเวลาเสนอคำแปรญัตติ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียดและที่ประชุมสภาองค์กรปกครองส่วนท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ข้อ 50 เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการคำแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่น

/ส่งรายงาน

-6-

ส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ที่ประชุมคณะกรรมการแปรญัตติได้กำหนดระยะเวลาเสนอคำแปรญัตติต่อคณะกรรมการแปรญัตติ โดยมีกำหนดระยะเวลาเสนอคำแปรญัตติดังนี้

-วันที่ 10 สิงหาคม 2566 เวลา 08.30 น. – 16.30น.

-วันที่ 11 สิงหาคม 2566 เวลา 08.30 น. – 16.30น.

-วันที่ 12 สิงหาคม 2566 เวลา 08.30 น. – 16.30น.

-วันที่ 13 สิงหาคม 2566 เวลา 08.30 น. – 16.30น.

ณ ห้องประชุมสภาองค์การบริหารส่วนตำบลห้วยยั้ง ครับ

ประธานสภาฯ ขอมติที่ประชุมกำหนดระยะเวลาเสนอคำแปรญัตติ ค่ะ

มติที่ประชุม สมาชิสภาองค์การบริหารส่วนตำบลห้วยยั้ง มีมติเห็นชอบเป็นเอกฉันท์ ตามที่เสนอจำนวน 8 เสียง งดออกเสียง 1 คน (ประธานสภาฯ งดออกเสียง)

ประธานสภาฯ **-กำหนดระยะเวลาสมัยประชุมสามัญที่ 3 ครั้งที่ 2/2566**

พระราชบัญญัติ สภาตำบลและองค์การบริหารส่วนตำบล พ.ศ. 2537 (และแก้ไขเพิ่มเติมถึงฉบับที่ 5 มาตรา87/266) ให้สภาองค์การบริหารส่วนตำบลพิจารณาร่างข้อบัญญัติงบประมาณรายจ่ายตามมาตรา 87/1 วรรคห้า ให้แล้วเสร็จภายในสามสิบวันนับแต่วันที่ได้รับร่างข้อบัญญัติจากนายกองค์การบริหารส่วนตำบล หากสภาองค์การบริหารส่วนตำบลพิจารณาไม่แล้วเสร็จภายในกำหนด หรือมีมติไม่เห็นชอบให้ตราข้อบัญญัตินั้น ให้ร่างข้อบัญญัตินั้นตกไป และให้ใช้ข้อบัญญัติงบประมาณรายจ่ายในปีงบประมาณปีที่แล้วพลางก่อน ในกรณีเช่นว่านี้ให้นายอำเภอเสนอผู้ว่าราชการจังหวัดให้คำสั่งยุบสภาองค์การบริหารส่วนตำบล

เรียนเชิญสมาชิกสภาองค์การบริหารส่วนตำบล ได้เสนอในการกำหนดสมัยประชุมสามัญที่ 3 ครั้งที่ 2/2566 พร้อมเวลา ด้วยค่ะ

นายสมควร หุ่นสิงห์ เรียนประธานสภาองค์การบริหารส่วนตำบลห้วยยั้ง กระผมนายสมควร หุ่นสิงห์

สมาชิกสภาองค์การบริหารส่วนตำบล หมู่ที่ 5 ขอเสนอให้มีการประชุม

สมัยสามัญที่ 3 ครั้งที่ 2/2566 วันอังคารที่ 22 เดือน สิงหาคม พ.ศ. 2566

เวลา 10.00 น. ณ ห้องประชุมสภาองค์การบริหารส่วนตำบลห้วยยั้ง ครับ

ประธานสภาฯ ขอเชิญสมาชิกสภาองค์การบริหารส่วนตำบล รับรองสองท่านค่ะ

นายเหลี่ยง พลยาง เรียนประธานสภาองค์การบริหารส่วนตำบล กระผมนายเหลี่ยง พลยาง

สมาชิกสภาองค์การบริหารส่วนตำบล หมู่ที่ 9 ขอรับรอง ครับ

นายจรัญ มาน้อย เรียนประธานสภาองค์การบริหารส่วนตำบลห้วยยั้ง กระผมนายจรัญ มาน้อย

สมาชิกสภาองค์การบริหารส่วนตำบล หมู่ที่ 2 ขอรับรองครับ

ประธานสภาฯ มีสมาชิกสภาองค์การบริหารส่วนตำบล ท่านใดจะเสนออีกหรือไม่ค่ะ ถ้าไม่มีดิฉันขอมติที่ประชุมในการกำหนดสมัยประชุมสมัยสามัญที่ 3 ครั้งที่ 2/2566 วันอังคารที่ 22 สิงหาคม พ.ศ. 2566 เวลา 10.00 น. ณ ห้องประชุมสภาองค์การบริหารส่วนตำบลห้วยยั้ง ขอมติที่ประชุมค่ะ

/มติที่..

-7-

มติที่ประชุม สมาชิกสภาองค์การบริหารส่วนตำบลห้วยยั้ง มีมติเห็นชอบเป็นเอกฉันท์ ตามที่เสนอ จำนวน 8 เสียง งดออกเสียง 1 เสียง (ประธานสภาฯ งดออกเสียง)

ประธานสภาฯ เมื่อได้กำหนดระยะเวลาการเสนอคำแปรญัตติแล้วดิฉันจะเสนอร่างข้อบัญญัติงบประมาณรายจ่ายประจำปีงบประมาณ พ.ศ. 2567 ให้กับคณะกรรมการแปรญัตติตามระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 ข้อ 49, 50 การประชุมการแปรญัตติ วันที่ 10 สิงหาคม 2565 เวลา 08.30 ถึง วันที่ 13 สิงหาคม 2566 เวลา 16.30 น. และที่ประชุมกำหนดวันประชุมสภา เพื่อพิจารณาในวาระที่ 2 และวาระที่ 3 ตามลำดับ ให้ประชุมสภาองค์การบริหารส่วนตำบลห้วยยั้ง สมัยสามัญที่ 3 ครั้งที่ 2/2566 ในวันอังคารที่ 22 สิงหาคม พ.ศ. 2566

เวลา 10.00 น. ณ ห้องประชุมสภาองค์การบริหารส่วนตำบลห้วยยั้ง แต่งกาย

สวมเครื่องแบบชุดกากีแขนยาว

**ระเบียบวาระที่ 4** **เรื่องเพื่อทราบ**

**4.1 รายงานสถานะทางการเงินประจำปี งบประมาณ 2566 และรายงานเงินสะสม**

**ประจำปีงบประมาณ พ.ศ.2566**

ประธานสภาฯ เรียนเชิญนายกองค์การบริหารส่วนตำบลห้วยยั้ง ให้รายละเอียดด้วยค่ะ

นายกฯ อบต. เรียนประธานสภาองค์การบริหารส่วนตำบล ผมนายขจรศักดิ์ อินทพงษ์

นายกองค์การบริหารส่วนตำบลห้วยยั้ง ขอเรียนชี้แจงเรื่องรายรับ – รายจ่ายขององค์การบริหารส่วนตำบลห้วยยั้ง ประจำปีงบประมาณ พ.ศ. 2566 และรายงานเงินสะสมประจำปีงบประมาณ พ.ศ. 2566 ขออนุญาตให้นางสุชาดา ผิวอ่อนดี ตำแหน่งผู้อำนวยการกองคลัง ได้ชี้แจงครับ

นางสุชาดา ผิวอ่อนดี เรียนประธานฯ ดิฉันนางสุชาดา ผิวอ่อนดี ตำแหน่ง ผู้อำนวยการกองคลัง

ผอ.กองคลัง ขอนำเรียนชี้แจงเรื่องรายรับ – รายจ่าย ขององค์การบริหารส่วนตำบลห้วยยั้ง ประจำปีงบประมาณ พ.ศ. 2566 และรายงานเงินสะสมประจำปีงบประมาณ พ.ศ. 2566 ดังมีรายละเอียดดังนี้ (ตามเอกสารแนบ)

ที่ประชุม รับทราบ

**4.2 ประกาศใช้แผนพัฒนาท้องถิ่น (พ.ศ.2566-2570) เพิ่มเติม ครั้งที่ 1/2566**

**และ ประกาศใช้แผนพัฒนาท้องถิ่น (พ.ศ.2566-2570) เปลี่ยนแปลง**

**ครั้งที่ 1/2566**

ประธานสภา ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 หมวด 5 การนำแผนพัฒนาไปปฏิบัติ ข้อ 24 ให้ผู้บริหารท้องถิ่นประกาศใช้แผนพัฒนาที่อนุมัติแล้วและนำไปปฏิบัติ รวมทั้งแจ้งสภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง ขอเชิญท่านนายกองค์การบริหารส่วนตำบลห้วยยั้ง ให้รายละเอียดค่ะ

/นายก อบต....

-8-

นายก อบต. - เรียนประธานสภาองค์การบริหารส่วนตำบล ผมนายขจรศักดิ์ อินทพงษ์

นายกองค์การบริหารส่วนตำบลห้วยยั้ง ขอให้รายละเอียด ดังนี้ ตามที่สภาองค์การบริหารส่วนตำบลห้วยยั้ง ได้อนุมัติประกาศใช้แผนพัฒนาท้องถิ่น (พ.ศ.2566-2570) เพิ่มเติม ครั้งที่ 1/2566 และ ประกาศใช้แผนพัฒนาท้องถิ่น (พ.ศ.2566-2570) เปลี่ยนแปลง ครั้งที่ 1/2566 เมื่อวันที่ 26 มิถุนายน 2566 เรียบร้อยแล้ว เพื่อใช้เป็นกรอบในการปฏิบัติงานต่อไปครับ

ที่ประชุม ที่ประชุมรับทราบ

ประธานสภาฯ มีเรื่องอื่นใดอีกหรือไม่ ถ้าไม่มี ดิฉันขอปิดการประชุมสภาองค์การบริหารส่วนตำบลห้วยยั้ง สมัยสามัญที่ 3 ครั้งที่ 1/2566 ณ บัดนี้

ปิดประชุม เวลา 14.30 น.

ผู้จดบันทึกรายงานการประชุม

(นายตั้ง รอดกสิกรรม)

เลขานุการสภาองค์การบริหารส่วนตำบลห้วยยั้ง

ผู้ตรวจบันทึกรายงานการประชุม

(นางน้ำส้ม เกตุวงษ์)

ประธานสภาองค์การบริหารส่วนตำบลห้วยยั้ง

คณะกรรมการการตรวจรายงานการประชุม

ลงชื่อ.........................................................

(นายเหลี่ยง พลยาง)

ประธานคณะกรรมการฯ

ลงชื่อ..........................................................

(นายจรัญ มาน้อย)

รองประธานคณะกรรมการฯ

ลงชื่อ.........................................................

(นางสาวรักเกล้า หงษ์ยนต์)

เลขานุการคณะกรรมการฯ